Bare fordi det regner, kan man jo godt have det sjovt. Liv Martine vandt Den Store Bagedyst i 2015. Her i sommerferien holder hun bagekurser for børn.

Udenfor på gårdspladsen på Skallerup Klit Dyregård pjasker vandet ned. Man det tager de ingen notits af i Madam blå´s køkken. Her syder det af liv og larm fra de femten børn, der siksakker imellem hinanden, rundt om køkkenbordene og i skufferne på jagt efter piskeris og margretheskåle. De er her for at lære at bage cupkakes og andre lækkerier, som Liv Martine gør det. - Det er dejligt at blive undervist af énm der har vundet Den Store Bagedyst, lyder det fra Oliver fra Kolding, mens han pisker flormelis og æggehvider sammen med rød frugtfarve og jorbærsmag. Han er ved at lave hjemmelavet krymmel, fra bunden selvfølgelig. Liv Martine selv er glad for at forbinde sine passioner over sommeren. - Først er jeg uddannet pædagog, så vinder jeg bagedysten, og nu kan jeg få lov til at sætte de to ting sammen på den her måde. Så bliver det ikke bedre, siger hun. På sommerbageskolen bager børnene cupkakes, tærter og på sidste dag en chessecake. Liv Martine Hansen har, siden hun vandt bagesysten, levet af at bage. Hun har også lavet en børnebagebog, som udkommer i efteråret. Kagetid!, hedder den.